recursal/SuperWikiNEXT-32B huggingface dataset:
**פריסט יוסף ברוקס** (באנגלית: **Priest Joseph Brooks**; נולד ב-8 בדצמבר 1972), הידוע גם בשם הבמה **סופאפליי** (**Soopafly**), הוא ראפר ומפיק היפ הופ אמריקאי מלונג ביץ', קליפורניה. הוא חבר ב-Tha Dogg Pound.

קריירה
------

במהלך נעוריו ברוקס פגש את הראפרים סנופ דוג וד"ר דרה. ברוקס התחיל את הקריירה שלו בהפקה של השיר "?Who Got Some Gangsta Shit" של סנופ דוג. ב-1995 הוא הפיק את השיר "Sooo Much Style" של ההרכב דה דוג פאונד מאלבום הבכורה שלהם, Dogg Food. ב-1996 הוא התארח בסאונדטרק של הסרט "הגבול הדק בין אהבה לשנאה" בשיר "I Don't Hang".

סופאפליי הפיק את השירים "Freestyle Conversation" ו"You Thought" (שבו הוא גם התארח יחד עם הראפר טו שורט) מהאלבום השני של סנופ דוג, Tha Doggfather. לאחר מכן הוא התארח באלבומים של הראפרים: סנופ דוג, באד אזז, דאז דילינגר, וורן ג'י, קורופט, RBX וTha Eastsidaz. ב-2001 הוא שחרר את אלבום הסולו הראשון שלו, Dat Whoopty Woop וב-2007 את אלבום הסולו השני שלו, Bangin Westcoast.

### Westurn Union

ביולי 2006, הוקמה להקת הראפ Westurn Union, שכללה את הראפרים סופאפליי, Damani ו-Bad Lucc. הם הופיעו לראשונה באלבום Tha Blue Carpet Treatment של סנופ דוג ושחררו סינגל רחוב שניקרא "I Don't Think So", שהופק על ידי Rick Rock. באפריל 2008, שוחרר המיקסטייפ הראשון של ההרכב, House Shoe Musik, Vol. 1, שהופק על ידי DJ Crazy Toones. לאחר שחתמו בKoch Records וDoggystyle Records, הם שחררו ב-2 בספטמבר 2008 את אלבום הבכורה שלהם, Snoop Dogg Presents: Dubb Union. חברת תקליטים וסטרן יוניון (Western Union) איימה לתבוע את ההרכב, על הדמיון בין השם של ההרכב לשם של הלייבל. למרות שיש שוני בין השם של ההרכב והשם של הלייבל, ההרכב בחר לשנות את השם שלו לDubb Union כדי לא להיגרר למאבקים משפטיים.

דיסקוגרפיה
----------

### אלבומי סולו

| שנה | שם האלבום |
| --- | --- |
| 2001 | ***Dat Whoopty Woop***31 ביולי 2001DPG |
| 2007 | ***Bangin West Coast***8 במאי 2007Gangsta Advisory |
| 2011 | ***Best Kept Secret***30 באוגוסט 2011Fly2k |

### סינגלים

| שנה | שם הסינגל | מקום במצעדים | אלבום |
| --- | --- | --- | --- |
| U.S. R&B |
| 1999 | Like It or Not | 111 | *Dat Whoopty Woop* |
| 1998 | Put Monkey In It Daz Dillinger ft. Soopafly | 101 | *Nothing To Lose* |

קישורים חיצוניים
----------------

* 

* אתר האינטרנט הרשמי של סופאפליי (באנגלית)

* סופאפליי, באתר AllMusic (באנגלית)

* סופאפליי, באתר MusicBrainz (באנגלית)

* סופאפליי, באתר Discogs (באנגלית)

* סופאפליי, באתר Songkick (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb142287726 (data)
* GND: 135380227
* ISNI: 0000 0000 7841 276X
* LCCN: no2005001991
* MusicBrainz: 86d45470-02a0-46d5-b1f5-31119de0b0b0
* NKC: xx0078204
* VIAF: 85814504
* WorldCat: lccn-no2005001991

 |
תרגיל נודע מהספר "מכניקה". האדם הפלאי המוזכר בתרגיל הוא סופרמן.
**סירס-זימנסקי** הוא השם שבו נודעה סדרת ספרים ללימוד פיזיקה מאת פרנסיס וסטון סירס (אנ'), פרופסור לפיזיקה ב-MIT ולאחר מכן בקולג' דרטמות, ומארק וולדו זימנסקי (אנ'), פרופסור לפיזיקה במכללת ניו יורק. הסדרה יצאה לאור בארצות הברית, בהוצאת Addison-Wesley, החל מסוף שנות הארבעים, בשם College Physics, אך נודעה בשם מחבריה, Sears and Zemansky. הסדרה תורגמה לעברית ויצאה לאור בהוצאת "יבנה" בשם "**פיסיקה תיכונית**", אך גם בישראל נודעה יותר בשם מחבריה, "סירס-זימנסקי". את המהדורה העברית תרגם וערך דניאל יצחקי.

הסדרה זכתה להצלחה רבה בארצות הברית, ומהדורתה העברית זכתה להצלחה רבה בישראל. חלקי הסדרה:

* מכניקה
* חשמל ומגנטיות
* אופטיקה (במהדורות מוקדמות נקרא "תורת האור")
* חום ותרמודינמיקה.

בעבר יצא לאור גם הספר "תורת החום, תורת הגלים והקול".

בהקדמה למהדורה הראשונה של הספר הציגו המחברים את הקו המנחה שלהם בכתיבת הספר: "ידיעה מבוססת בפיסיקה אינה נקנית אלא אם היא מיוסדת על הבנת עקרונות-היסוד של מדע זה. ואכן, טיפוח הבנה זו הוא המהווה את הקו הראשי בספר שלפנינו, בעוד אשר לצד ההיסטורי והניסויי יוחד בו מקום משני".

נאמנים לשיטתם, הספרים בסדרה כוללים תרשימים מדויקים רבים ונוסחאות רבות להצגת חוקי הפיזיקה. הספרים דלים בתצלומים. בסוף כל פרק תרגילים רבים, שעליהם מעידים המחברים: "הבעיות שבסוף כל פרק חוברו ונוסחו בהקפדה מיוחדת במטרה לאמן את התלמיד ולקרבו אל עולם המעשה, אך מבלי להכביד עליו בפעולות מספריות מייגעות".

בגב עטיפת הספר מובהרים גבולותיו המתמטיים: "הרצאת הדברים מסתמכת על אלגברה וטריגונומטריה בלבד, אך בסוף כל פרק הובאו מילואים הדנים בחומר גם באמצעות חשבון האינסופיים."

שני מחברי הסדרה זכו במדליית אורסטד, המוענקת בגין תרומה מיוחדת להוראת הפיזיקה: זימנסקי זכה במדליה בשנת 1957, וסירס זכה בה בשנת 1962.

מהדורות מעודכנות של הספר בגרסתו האנגלית בהשתתפות כותבים אחרים יוצאות לאור עד עצם היום הזה.

קישורים חיצוניים
----------------

* סירס-זימנסקי, באתר OCLC (באנגלית)
**אלן אדסון** (באנגלית: **Allan Edson**; ‏ 1846–1888) היה אחד מאמני הנוף הבולטים בקנדה בשנות ה-70.

ביוגרפיה
--------

בגיל תשע התיישבה משפחתו בסטנברידג' (אנ'), שם ניהל אביו מלון. בקרבת מקום היה בנק בבעלותו של ג'ון קרפנטר בייקר, פטרון האמנויות, שעזר לאלן התחיל את הקריירה שלו ושל צייר מקומי אחר, וויאט איטון, בכך שעזר לשלם עבור שיעורי אמנות וקניית יצירותיהם. בנוסף ללימודי האמנות שלו, קיבל אדסון השכלה מסחרית סטנדרטית.

ב-1861 עבר אדסון למונטריאול, שם עבד כמנהל חשבונות אצל יצרן מסגרות וסוחר אמנות (אנ') בשם אוגוסטוס פל, שהכיר לו אמנים מקומיים. בסביבות 1863, הוא לקח שיעורים מרוברט סלדון דנקנסון, צייר אמריקאי שחי שם במהלך מלחמת האזרחים. לאחר מכן, שהה שנתיים בלונדון, אנגליה ללימודים נוספים. בלונדון הוא הושפע מהסגנון של האחווה הפרה-רפאליטית. עם שובו לקנדה, הוא הפך לחבר מייסד של אגודת האמנים הקנדיים ב-1867, הגוף המקצועי הקנדי הוותיק ביותר של אמנים, והשתתף בתערוכה הראשונה שלהם ב-1868. הוא גם היה אחד החברים המקוריים של אגודת האמנים של אונטריו (אנ') (OSA), שנוסדה ב-1872, והאקדמיה המלכותית הקנדית לאמנויות (אנ') (RCA), שהוקמה ב-1880 בחסות מלכותית. באחת מהתערוכות הראשונות שלהם, חלק מיצירותיו נרכשו על ידי הנסיכה לואיז לעצמה ולאמה, המלכה ויקטוריה.

הוא הציג באופן קבוע ברחבי קנדה. הוא גם הציג את יצירותיו באקדמיה המלכותית לאמנויות בלונדון, בסלון פריז ובשני ירידים עולמיים; תערוכת המאה (אנ') בפילדלפיה והתערוכה הבין-לאומית (אנ') באנטוורפן.

בתחילת שנות ה-80, הוא נסע לגור בצרפת, בילה את רוב זמנו בסרני-לה-ויל (אנ'), שם למד אצל לאון ז'רמן פלוז (אנ'). מ-1886 עד 1887, הוא היה בלונדון, ואז חזר לקנדה, והתיישב בסאטון (אנ'), קוויבק.

בשנה שלאחר מכן, הוא נפטר מסיבוכים של דלקת ריאות, שאותן לקה בעת מסע לציור סצנות חורף.

גלריה
-----

* 
* 
*

קישורים חיצוניים
----------------

ויקישיתוף מדיה וקבצים בנושא **אלן אדסון** בוויקישיתוף

הערות שוליים
------------

1. 1 2  Brief biography in The Canadian Encyclopedia by Joyce Zemans.
2. 1 2  "Article". cowleyabbott.ca. Cowley Abbott Auction
3. 1 2  Allan Aaron Edson" @ the Dictionary of Canadian Biography online
4. 1 2  Brief biography Archived 2012-07-08 at the Wayback Machine @ the Galerie Walter Klinkhoff
5. ↑  Bradfield, Helen (1970). Permanent Collection. Toronto: McGraw Hill.

|  |  |
| --- | --- |
| בקרת זהויות עריכת הנתון בוויקינתונים | 
* ULAN: 500023009
* VIAF: 95823019
* WorldCat: viaf-95823019

 |
**β בנחש מים קטן**, נקרא גם **גליזה 19** וכן **LHS 6**, הוא הכוכב הבהיר ביותר בקבוצת הכוכבים נחש מים קטן עם בהירות נראית מדרגה 2.79. בשל מיקומו הדרומי הכוכב (כמו גם הקבוצה) לא היו ידועים לתרבויות המערביות ולכן לא קיבל הכוכב שם משלו. במאה ה-2 לפנה"ס היה הכוכב במרחק של כשתי מעלות מהקוטב השמיימי הדרומי כך שניתן היה לראותו בכל שעות הלילה לאורך כל השנה בחצי הכדור הדרומי. גם כיום זהו הכוכב עם בהירות מתחת לדרגה 3 הקרוב ביותר לקוטב השמיימי הדרומי. כ-4 מעלות מצפון לכוכב נמצא הענן המגלני הקטן שקצהו הדרומי בולט מקבוצת הכוכבים טוקאן אל תוך קבוצת נחש מים קטן.

מאפיינים
--------

β בנחש מים קטן הוא כוכב הסדרה הראשית צהוב עם סיווג ספקטרלי G0 V (לפעמים מסווג כתת-ענק צהוב עם סיווג ספקטרלי G2 IV), שנמצא במרחק של כ-24 שנות אור ממערכת השמש. מסתו מעט גדולה ממסת שמש, רדיוסו גדול ב-80% מרדיוס השמש וטמפרטורת פניו מעט חמה יותר מטמפרטורת השמש, ובשל הבדלים אלה הוא מאיר בעוצמה של פי 3.5 מעוצמת ההארה של השמש. הסיבה להבדל בינו ובין השמש למרות המסה והטמפרטורה הדומות, היא שככל הנראה בגילו, המוערך בכ-6.5 מיליארד שנים, הוא כבר נמצא בשלבי סיום של היתוך מימן להליום בליבתו תוך כדי תהליך של התקררות והתנפחות בדרך להפוך לתת-ענק ולאחר מכן לענק אדום. לכוכב תנועה עצמית גדולה במיוחד של כשתיים ורבע שניות קשת בשנה ובשל כך הוא נכלל בקטלוג לויטן של כוכבים בעלי תנועה עצמית גדולה. תנועה זו בשילוב עם המהירות הרדיאלית שלו מראות שהכוכב נע במהירות גבוהה יחסית של כ-82 קילומטר בשנייה ביחס לשמש. בשל קרבתו למערכת השמש הוא נכלל גם בקטלוג גליזה לכוכבים קרובים.

בעבר דווח שבהירותו של β בנחש מים קטן משתנה מעט בין דרגות בהירות 2.75 ו-2.81 ובשל כך הוא סווג כחשוד ככוכב משתנה, אך מדידות עדכניות לא מצאו השתנות גדולה ממאית של דרגת בהירות. לעומת זאת התגלו שינויים קטנים במהירות הרדיאלית של β בנחש מים קטן, שייתכן שנגרמים בהשפעתו של כוכב לכת עם מסה של כ-4 מסות צדק, שמקיף את β בנחש מים קטן במרחק של כ-7.5 יחידות אסטרונומיות ובזמן הקפה של כ-20 שנים.

קישורים חיצוניים
----------------

* β בנחש מים קטן באתר של ג'ים קלר
* בטא בנחש מים קטן, בבסיס הנתונים SIMBAD לגרמי שמיים אסטרונומיים

הערות שוליים
------------

1. 1 2 3 4  SIMBAD:β Hydri
2. 1 2 3 4 5  I. M. Brandão, G. Doğan, J. Christensen-Dalsgaard, M. S. Cunha, T. R. Bedding, T. S. Metcalfe, H. Kjeldsen, H. Bruntt & T. Arentoft: Asteroseismic modelling of the solar-type subgiant star β Hydri, Astronomy & Astrophysics, Volume 527, id. A37, p. 4, 7
3. 1 2  W. J. Luyten: LHS Catalogue, 2nd Edition, (1979)
4. ↑  W. Gliese: Catalogue of Nearby Stars, Veröffentlichungen des Astronomischen Rechen-Instituts Heidelberg, Nr. 22, p. 18 (1969)
5. ↑  General Catalogue of Variable Stars: β Hydri
6. ↑  S. J. Adelman: Research Note Hipparcos photometry: The least variable stars, Astronomy & Astrophysics, vol. 367, p. 297 (2001)
7. ↑  M. Endl, M. Kürster, S. Els, A. P. Hatzes, W. D. Cochran, K. Dennerl, S. Döbereiner: The planet search program at the ESO Coudé Echelle spectrometer. III. The complete Long Camera survey results, Astronomy & Astrophysics, vol. 392, p. 687 (2002)
"**גיא צלמוות**" (באנגלית: **Valley of the Shadow of Death**) הוא צילום מלחמה מאת הצלם הבריטי רוג'ר פנטון המתעד את מלחמת קרים.

התצלום הוא המפורסם ביותר מבין סדרה של כ-360 תצלומים המתעדים את מלחמת קרים. 

התצלום מתאר נוף פתוח, באזור הקרבות של המלחמה, שומם מבני אדם. במרכז הנוף דרך עפר, מלאה בכדורי תותחים, הממשיכה אל המישור האחורי של התצלום. פנטון נשלח אל אזור הקרבות על ידי בית המלוכה הבריטי במטרה לעורר תמיכה במלחמה בקרב העם הבריטי. מסיבה זו הורה משרד המלחמה הבריטי לפנטון להימנע מלצלם חיילים פצועים או הרוגים. פנטון ביקר באזור זה פעמיים. בביקורו השני צילם פנטון שני תשלילי קולדין של הנוף ממרחק. 

התשליל הנוסף של הצילום ובו השביל הריק מכדורים
מקור שמו של התצלום הוא בפואמה "הסתערות הבריגדה הקלה" מאת אלפרד טניסון שנכתבה בעקבות הקרב הנורא שהתחולל במקום זה.

פנטון צילם, כאמור, שני תשלילים שונים של הנוף. תשלילים אלו שונים זה מזה במיקום כדורי התותחים. בעוד באחד מהם מופיעים כדורי התותחים רק בצד הדרך, בשני מופיעים כדורים גם על הדרך עצמה. ייתכן כי הדבר מצביע על פער זמנים ובו הופצצה גם דרך העפר, אולם סוזן סונטג טענה בספרה "להתבונן בסבלם של אחרים" (2003) כי פנטון ביים ושינה את הנוף עבור התצלום.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **גיא צלמוות** |

* גיא צלמוות באתר ספריית הקונגרס (באנגלית)
* גיא צלמוות באתר מוזיאון ד'אורסי (בצרפתית)
* Errol Morris, "Which Came First, the Chicken or the Egg?", **The New York Times**, September 25, 2007.
**ברטה צוקרקנדל** (בגרמנית: **Berta Zuckerkandl**;‏ 13 באפריל 1864 - 16 באוקטובר 1945) הייתה מבקרת אמנות ועיתונאית יהודיה-אוסטרית ובעלת הסלון התרבותי החשוב ביותר בווינה ממפנה המאה העשרים ועד האנשלוס.

תולדות חייה
-----------

שלט המנציח את מיקום הסלון של ברטה צוקרקנדל בפאלה ליבן-אאוספפיץ
אביה, מוריץ שפס (Szeps), שמקור משפחתו מגליציה, היה עורך ומו"ל העיתון הליברלי נויה וינר טאגבלאט. בנעוריה הצטרפה ברטה, יחד עם אחותה סופי לאביה במפגשים עם שועי עולם, בהם רודולף, נסיך הכתר האוסטרי, ראש ממשלת בריטניה בנג'מין דיזראלי וראש ממשלת צרפת ז'ורז' קלמנסו. אחיו של קלמנסו, פול, אף נשא לאשה את סופי, אחותה של ברטה.

ב-1886 נישאה לפרופסור לרפואה ואנטומיה באוניברסיטת וינה, אמיל צוקרקנדל. השניים התגוררו בפרבר דבלינג (Döbling). אמיל נפטר ב-1910 וב-1917 עברה ברטה לפאלה (ארמון) ליבן-אאוספפיץ (Palais Lieben-Auspitz) ברינגשטראסה, השדרה המקיפה את מרכז וינה. ברטה הזמינה אל ביתם את מיטב היוצרים בבירה הוינאית, אמנים ואינטלקטואלים מהתנועה המודרניסטית, שהיו בין מייסדי הזצסיון הווינאי. הסלונים התרבותיים הוינאיים היוו חלופה למוסדות הרשמיים שהיו שמרניים, אנטישמיים ושוביניסטים. בין המבקרים הקבועים בסלון נמנו גוסטב קלימט, ארתור שניצלר, פרנץ ורפל, פליקס זאלטן, אגון פרידל, יוהאן שטראוס, אלמה וגוסטב מאהלר (שנפגשו לראשונה אצל צוקרקנדל), הוגו פון הופמנסתאל ומקס ריינהרדט. כמו כן ביקרו בו מוריס ראוול ואוגוסט רודן בעת ביקוריהם בבירה האוסטרית. לאחר עליית הנאצים לשלטון בגרמניה (1933) הצטרפו לסלון אינטלקטואלים גולים כאלברט איינשטיין, ולטר גרופיוס וברטולט ברכט.

צוקרקנדל כתבה ביקורות בתחומי האמנות והתיאטרון בעיתונים וינר אלגמיינה צייטונג (Wiener Allgemeine Zeitung) ונוייה וינר ז'ורנל (Neue Wiener Journal). כן חיברה מספר חיבורים על אמנות זמנה ותירגמה מספר ספרים מצרפתית.

לאחר ה"אנשלוס" (צירוף אוסטריה לגרמניה הנאצית, 1938) סייע הסופר הצרפתי פול ג'רלדי (Paul Géraldy) לברטה להימלט לפריז. ב-1940 עברה לאלג'יר, שם עבדה צוקרקנדל ברדיו שהפעילו בעלות הברית וקראה לאוסטרים להתנגד לכיבוש הגרמני. לאחר תום המלחמה שבה לפריז חולה מאוד ונפטרה שם. היא קבורה בבית הקברות פר לשז.

לקריאה נוספת
------------

* אן-מארי אוקונור, **האשה בזהב: הסיפור המופלא של יצירת המופת של גוסטב קלימט "דיוקן אדלה בלוך באור"**. הוצאת פן/ידיעות ספרים 2013 עמ' 90-92; 224-227
* אמילי בילסקי, "הספה שעליה קמה אוסטריה לתחייה – אשת הסלון ברטה צוקרקנדל ", **וינה 1900 - פריחה על סיפה של תהום**, שרון גורדון ורינה פלד (עורכות), ירושלים: כרמל, 2019.

קישורים חיצוניים
----------------

ויקישיתוף מדיה וקבצים בנושא **ברטה צוקרקנדל** בוויקישיתוף
* על ברטה צוקרקנדל (בגרמנית)
* ברטה צוקרקנדל, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007298116505171
* BnF: cb121518630 (data)
* GND: 118758160
* ISNI: 0000 0001 2125 2352
* LCCN: n82201837
* NKC: xx0263861
* NLP: A23761805
* NTA: 088848884
* SNAC: w6sn7s31
* SUDOC: 067035493
* VIAF: 27104192
* WorldCat: lccn-n82201837

 |
**ברטולדו די ג'ובאני** (באיטלקית: **Bertoldo di Giovanni**, ‏אחרי 1420 - 28 בדצמבר 1491, בפוג'יו א-קאיאנו שליד פירנצה, איטליה) היה פסל איטלקי שהתמחה ביצירות קטנות. היה תלמידו של דונטלו ומורהו של מיכלאנג'לו.

חייו
----

סצנת קרב (1480)
בנעוריו היה ברטולדו תלמידו ושימש כשוליתו של דונטלו, אחד מגדולי הפסלים האיטלקים של תקופת הרנסאנס. לאחר מות דונטלו, ברטולדו קיבל את האחריות לסיים תבליטים על שני דוכנים (pulpito) בבזיליקת סן לורנצו שדונטלו הותיר בלתי גמורים. ברטולדו פיתח סוג חדש של פסלי ברונזה קטנים למטרות אספנות, והתמחה גם בייצור מדליונים. אחת מיצירותיו הידועות של ברטולדו היא תבליט ברונזה של קרב (ראו צילום להלן) שבוצע עבור לורנצו דה מדיצ'י, אז מנהיגה של פירנצה. היצירה נעשתה בהשראת סרקופג יווני-רומי שנמצא בפיזה.

סוג זה של פיסול התאים מאוד ללורנצו שהעדיף להשקיע באוספיו הפרטיים מאשר, כמו אבותיו, בפרויקטים ציבוריים גדולים. לקראת שנות ערוב ימיו של ברטולדו העביר לורנצו את רוב אוספיו, כולל יצירות אומנות עתיקות, אל גן מדיצ'י ליד מנזר סן מרקו, ופתח את הגן בפני אומנים לצורך הנאה ולימוד. לורנצו מינה את ברטולדו כאוצר העתיקות שם אך משימתו העיקרית הייתה לחנך דור חדש של אומנים מצוינים ולהיעזר לשם כך באוסף האומנות שבגן.

ג'ורג'ו וזארי (היסטוריון אומנות הרנסאנס) כותב בספרו חיי הציירים, הפסלים והאדריכלים הדגולים ביותר שלורנצו ביקש מדומניקו גירלנדיו לשלוח לו מתלמידיו המצטיינים בפיסול כדי שיוכלו להתאמן בגנו. גירלנדיו שלח, בין השאר, את מיכלאנג'לו בן ה-15 שלאור כישרונו הרב נשאר ללמוד שם ואף לגור בבית הדוכס כ-4 שנים. אחת מיצירותיו הראשונות של מיכלאנג'לו, תבליט של קרב בין לפיטים וקנטאורים, הושפע מתבליט סצנת הקרב של ברטולדו.

בערוב ימיו חי ברטולדו בווילה פוג'ו א קאיאנו של משפחת מדיצ'י שליד פירנצה, ושם מת ב-28 בדצמבר 1491.

* מדליה של הקיסר פרדריק ה-3 (1469) - צד קדמימדליה של הקיסר פרדריק ה-3 (1469) - צד קדמי
* מדליה של הקיסר פרדריק ה-3 (1469) - צד אחורימדליה של הקיסר פרדריק ה-3 (1469) - צד אחורי
* מדליה של מהמט השני (1480) - צד קדמימדליה של מהמט השני (1480) - צד קדמי
* מדליה של מהמט השני (1480) - צד אחורי - מרס חוטף את יוון, טרבזון, ואסיהמדליה של מהמט השני (1480) - צד אחורי - מרס חוטף את יוון, טרבזון, ואסיה

קישורים חיצוניים
----------------

ויקישיתוף מדיה וקבצים בנושא **ברטולדו די ג'ובאני** בוויקישיתוף
* ברטולדו די ג'ובאני, באתר אנציקלופדיה בריטניקה (באנגלית)

הערות שוליים
------------

1. ↑  ברטולדו די ג'ובאני באתר
2. ↑  ברטולדו די ג'ובאני באתר
3. ↑  קרב (עם הרקולס) באתר
4. ↑  ברטולדו די ג'ובאני באתר בריטניקה
5. ↑  אמנות הרנסאנס באיטליה, יחידה 8 עמוד 220, האוניברסיטה הפתוחה, 1991, כתבו: אליק מישורי, עדה טיבר
6. ↑  חיי מיכלאנג'לו מתוך "חיי הציירים, הפסלים והאדריכלים הדגולים ביותר"
7. ↑  מדלית מהמט השני באתר אוספים דיגיטלים של ספרית מוזיאון הMET

|  |  |
| --- | --- |
| בקרת זהויות עריכת הנתון בוויקינתונים | 
* GND: 119066777
* ISNI: 0000 0000 8200 4996
* KulturNav: 71362fd9-a8f3-4b71-8cec-316b6c9f108d
* LCCN: n88128535
* NTA: 106528513
* RKD: 129153
* SUDOC: 143747118
* ULAN: 500030097
* VIAF: 15571672
* WorldCat: lccn-n88128535

 |
**לוקאס פרס מרטינס** (בספרדית: **Lucas Pérez Martínez**; נולד ב־10 בספטמבר 1988 בא קורוניה שבספרד) הוא כדורגלן ספרדי המשחק בעמדת החלוץ בדפורטיבו לה קורוניה.

קריירה
------

פרס נולד וגדל בלה קורוניה שבגליסיה, ספרד, והחל את דרכו בשלושה מועדונים מקומיים לפני שעזב למדריד והצטרף ל אתלטיקו מדריד ג' בה שיחק שנתיים בליגה הספרדית השלישית כשבקיץ 2009 חתם בראיו ואיקאנו ותחילה היה חלק מקבוצת המילואים עד שבעונת 2010/11 ערך את הופעת הבכורה שלו עם הקבוצה הראשונה של ראיו ב-6 בנובמבר 2010, בניצחון 0–3 על ריאל ואיאדוליד.

ב-17 בינואר 2011, כשחקן חופשי, חתם פרס לשלוש שנים בקרפטי לבוב מליגת העל האוקראינית ועזב לראשונה את ספרד. ב-17 ביולי כבש לוקאס את שער הבכורה שלו בקבוצה בתיקו 1-1 נגד אודסה. בינואר 2012 הוא הושאל לדינמו קייב, אך לכל אורך תקופת ההשאלה לא רשם דקות משחק בקבוצה ובתום העונה סיים את דרכו בקבוצה. ב-5 ביולי 2013 חתם על חוזה לשלוש שנים בפאוק סלוניקי, ששילמה עבורו 700 אלף אירו. ב-17 באוגוסט הוא כבש את שערו הראשון בקבוצה, בניצחון 0–3 על סקודה קסנטי. ב-18 ביולי 2014 הוא חזר לספרד והושאל לעונה אחת עם אופציה לרכישה לדפורטיבו לה קורוניה. ב-17 באוקטובר ערך את הופעת הבכורה שלו במדי "דפור" בה גם כבש את שערו הראשון בקבוצה, בניצחון 0–3 על ולנסיה. בתום עונת ההשאלה, רשם 21 הופעות וכבש שישה שערים וחזר לפאוק. ב-23 ביולי 2015 כבש בניצחון פאוק 0–6 על לוקומוטיבה במוקדמות הליגה האירופית, ושבוע לאחר מכן כבש לזכות פאוק שוב באותה המסגרת נגד ספרטק טרנבה.

ב-12 באוגוסט 2015 חתם פרס על חוזה לארבע שנים בדפורטיבו לה קורוניה ועד ה-12 בדצמבר עמד מאזנו בקבוצה על 11 כיבושים ב-15 משחקים והיה שותף לתיקו 2-2 של דפורטיבו מול ברצלונה. בסך הכלו רשם בקדנציה השנייה שלו במדי לה קורוניה 37 הופעות ליגה וכבש 18 שערים.

ב-27 באוגוסט 2016 הכריז מנג'ר ארסנל ארסן ונגר כי פרס עבר בדיקות רפואיות ויחתום בקבוצה לאחר השלמת עסקת ההעברה. שלושה ימים לאחר מכן, הושלמה העברתו לארסנל, כשחתם על החוזה בקבוצה ששילמה עבורו 17 מיליון אירו. ב-31 באוגוסט 2017 הושאל בחזרה לדפורטיבו לה קורוניה.

ב-9 באוגוסט 2018 חתם בווסטהאם יונייטד.

ב-3 ביוני 2019 חזר לספרד וחתם בדפורטיבו אלאבס.

ב-31 באוגוסט 2021 חתם באלצ'ה.

ב-31 בינואר 2022 עבר לקדיס.

ב-31 בדצמבר 2022 חזר פרס לדפורטיבו לה קורוניה.

קישורים חיצוניים
----------------

ויקישיתוף מדיה וקבצים בנושא **לוקאס פרס** בוויקישיתוף
* 

* אתר האינטרנט הרשמי של לוקאס פרס (בספרדית ובאנגלית)
* לוקאס פרס, ברשת החברתית טוויטר

* לוקאס פרס, ברשת החברתית אינסטגרם

* פרופיל, באתר Transfermarkt

* פרופיל, באתר Soccerway

* פרופיל, באתר BDFutbol

* פרופיל, באתר WorldFootball.net

* פרופיל, באתר FootballDatabase.eu
* מיכאל יוכין, ‏שילם חצי מיליון אירו כדי לרדת לליגה השלישית, באתר ONE‏, 3 בינואר 2023
**לוקאס דיאס סראפים** (בפורטוגזית: **Lucas Dias do Nascimento Serafim**; נולד ב-6 במרץ 1997) הוא כדורגלן ברזילאי המשחק בעמדת החלוץ באמריקה נאטאל.

קריירה
------

דיאס התחיל את הקריירה שלו בקבוצת הילדים של אלטוס במדיה אף רשם הופעה אחת בקבוצה הבוגרת. ממנה עבר לקונפיאנשה ובגיל 20 הגיע לזו של פירין בלגואבגרד. בקיץ 2017 הצטרף לבוהמיאן 1905 מליגת העל הצ'כית וב-10 במרץ 2018 ערך את הופעתו היחידה בקבוצה בהפסד 1-0 לפ.ק. סלובאצקו 1.

לקראת עונת 2018/2019 סיכם בעירוני קריית שמונה מליגת העל במדיה שיחק 4 משחקים בכולם עלה מהספסל. בינואר 2019 חזר לצ'כיה וחתם בזאפי מהליגה השנייה.

בקיץ 2019 חזר לליגה הראשונה וחתם בוולאשים. ב-11 באוגוסט 2019 הבקיע את שער הבכורה שלו במועדון בהפסד 2-1 ללישאן. בקבוצה שיחק שנתיים.

בקיץ 2021 חזר לבולגריה וחתם בטסרסקו סלו מליגת העל הבולגרית.

בינואר 2022 הצטרף לריטריאיי מליגת העל הליטאית.

בינואר 2023 חזר לברזיל וחתם באמריקה (נאטאל).

קישורים חיצוניים
----------------

* פרופיל, באתר Transfermarkt
* פרופיל, באתר Soccerway

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"לוקאס דיאס סראפים"**.
**לוקאס ואן ליידן** (בהולנדית: **Lucas van Leyden**; סוף מאי-תחילת יוני 1494 – 8 באוגוסט 1533), שהיה קרוי גם **לוקאס הוגנס** או **לוקאס יאקובס** היה צייר וחרט הולנדי.

ביוגרפיה
--------

ואן ליידן נולד בליידן (פירוש שמו: לוקאס מליידן) והוא היה פעיל בעיקר בעיר זו. ואן ליידן נחשב לאחד ממבטאי סגנון הציור ההולנדי בתקופתו וכאחד החרטים המוצלחים בתולדות האמנות. ואן-ליידן למד את המלאכה מאביו (אך לא קיימות עבודות ידועות של האב) ומקורנליוס אנגלברכטס, אך בעוד ששני אלה התמקדו בציור, הצטיין ואן-ליידן בחריטה. לא ידוע היכן למד חריטה, אך ככל הנראה למד בגיל מוקדם למדי, שכן התחריט המוקדם ביותר הידוע כשלו ("מחמד והנזיר השחוט") הוא מ-1508, כשהוא היה בן 14 בלבד.

ב-1514 התקבל ואן ליידן לגילדת הציירים בליידן. קיימות עדויות כי לאחר מכן נדד וביקר בין היתר באנטוורפן (1521), שם עבד בסדנה של אלברכט דירר ולמידלברך (1527), בה פגש את יאן מבוסה. חלק ניכר מתחריטיו אינם מתוארכים, דבר המקשה על ההיסטוריונים לעקוב בצורה ודאית אחר תהליך יצירתם. הציור שנחשב ליצירת המופת שלו הוא "הר האבירים" (1517), עם יותר מ-80 דמויות. אחת ההשפעות הגדולות עליו היה דירר. קארל ואן מאנדר מתאר אותו כאדם שעבד לעיתים מן המיטה, אך בשל כמויות התחריטים שהשאיר בפרק חייו הקצר, נראה כי היה מוכשר למדי.

קישורים חיצוניים
----------------

ויקישיתוף מדיה וקבצים בנושא **לוקאס ואן ליידן** בוויקישיתוף
* לוקאס ואן ליידן, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007264610205171
* AAG: 984
* BNE: XX876273
* BnF: cb11939477b (data)
* BPN: 13958079
* GND: 118729314
* ISNI: 0000 0003 5543 7835
* KulturNav: 9b8de9b9-7118-4681-8f1d-e295dd7bcbca
* LCCN: n79043330
* NGV: 3608
* NKC: js20061020008
* NLA: 35570589
* NLP: A1258194X
* NTA: 068246315
* RKD: 49843
* SELIBR: 194211
* SNAC: w6wh3h1v
* SUDOC: 027328910
* TePapa: 1366
* Trove: 999668
* ULAN: 500020789
* VcBA: 495/15231
* VIAF: 95809141
* WorldCat: lccn-n79043330

 |
**לוקאס פאצ'קו אפיני** (בפורטוגזית: **Lucas Pacheco Affini**; נולד ב-1 במרץ 1990), הידוע כ**לוקאס סאשה**, הוא כדורגלן ברזילאי המשחק בעמדת הקשר בקבוצת פורטלזה מליגת העל הברזילאית.

קריירה
------

סאשה גדל במחלקת הנוער של קורינתיאנס. לאחר שבקבוצת הנוער זכה בגביע 'סאו פאולו' לשחקנים עד גיל 21, את הקריירה המקצוענית שלו החל בקבוצת גרמיו בראורי, במדיה רשם 16 הופעות בסך הכל. בינואר 2011 נבחן בווסטהאם יונייטד, אך לא הצליח להשיג רישיון עבודה, ובספטמבר עבר לשחק בקבוצת קטנזארו 1929 מליגה נמוכה באיטליה, על מנת לקבל דרכון מקומי שהעניק לו אזרחות איטלקית. בשנת 2012 חזר לשחק בברזיל, בקבוצת סאו ז'וזה, שם רשם 10 הופעות בליגה המקומית של סאו פאולו.

לקראת עונת 2012/2013 עבר סאשה לקבוצת צסק"א סופיה מליגת העל הבולגרית, במדיה כבש שער ליגה אחד ב-29 הופעות, וכן כבש את שער הניצחון מול לודוגורץ ראזגרד במסגרת הגביע הבולגרי. בתום העונה נקלעה הקבוצה למשבר כלכלי, וסאשה הפך לשחקן חופשי.

לקראת עונת 2013/2014 הגיע סאשה לישראל, וחתם על חוזה לשנתיים בקבוצת הפועל תל אביב. כבר במשחק הבכורה שלו כבש את השער הראשון לזכות הקבוצה בעונה זו, חמש דקות לאחר שריקת הפתיחה במשחק מול ברואה בבולגריה במסגרת מוקדמות הליגה האירופית, בדרך לניצחון 1-4. ב-24 בפברואר 2014 כבש סאשה את שער הבכורה שלו בליגת העל, בהפסד 3-1 למכבי חיפה. לאחר מכן כבש מול מכבי חיפה גם בניצחון 4–0 וגם בתיקו 1–1, אז כבש את שער השוויון בדקה ה-90, ובסך הכל סיים את העונה בליגה עם ארבעה שערים ושני בישולים. בעונת 2014/2015 כבש שלושה שערי ליגה, ולאחר סיום חוזהו השתחרר מהמועדון לאחר שנתיים בהן שיחק בהפועל תל אביב.

ב-5 ביוני 2015 חזר סאשה לבולגריה וחתם בקבוצת לודוגורץ ראזגרד, עמה זכה בארבע אליפויות רצופות. בעונת 2016/2017 גם העפיל עם הקבוצה לשלב הבתים של ליגת האלופות, והגיע עמה לגמר הגביע הבולגרי, ובעונת 2017/2018 העפיל עם הקבוצה לשלב 32 האחרונות בליגה האירופית, בו הודחה על ידי מילאן. ב-5 ביולי 2018 זכה עם הקבוצה בסופר קאפ הבולגרי.

ב-10 ביולי 2019 חתם סאשה לשנתיים בקבוצת אריס סלוניקי מליגת העל היוונית.

ב-1 ביולי 2022 חזר לאחר עשר שנים לברזיל וחתם בפורטלזה.

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* גיא אביעזר, סאשה ברון: לוקאס סאשה הוא האס של הפועל ת"א, באתר nrg‏, 25 ביולי 2013
* עמית גולדשטיין‏, בוקולי האדום: ההשתלבות של לוקאס סאשה בהפועל תל אביב, באתר וואלה!‏, 25 ביולי 2013

הערות שוליים
------------

1. ↑  טליה סלנט, ‏לוקאס סאשה חתם לשנתיים בהפועל ת"א, באתר ערוץ הספורט, ‏4 ביולי 2013
2. ↑  נדב צנציפר, הפועל ת"א: לוקאס סאשה עזב ולא ימשיך, באתר ynet, 10 במאי 2015
3. ↑  עמית גולדשטיין‏, מהפועל תל אביב לליגת האלופות? לוקאס סאשה חתם בלודוגורץ רזגארד, באתר וואלה!‏, 5 ביוני 2015
**לוקאס וייסהיידינגר** (בגרמנית: **Lukas Weißhaidinger**; נולד ב-20 בפברואר 1992) הוא אתלט אוסטרי, זוכה מדליית ארד אולימפית (טוקיו 2020), זוכה מדליית ארד באליפות העולם (דוחה 2019) וזוכה מדליית ארד באליפות אירופה (ברלין 2018) בזריקת דיסקוס.

ביוגרפיה
--------

### 2015

באליפות העולם שנערכה בבייג'ינג, הרפובליקה העממית של סין בסוף אוגוסט 2015 הוא סיים במקום במקום 20 בתוצאה של 61.26 מטר.

### 2016

באולימפיאדת ריו דה ז'ניירו (2016) הוא סיים במקום שישי בזריקת דיסקוס בתוצאה של 64.95 מטר. בשלב המוקדמות הוא קבע תוצאה של 65.86 מטר ועלה מהמקום השני לגמר.

### 2017

באליפות העולם שנערכה בלונדון, הממלכה המאוחדת בתחילת אוגוסט 2017 הוא סיים במקום תשיעי בזריקת דיסקוס בתוצאה של 63.76 מטר.

### 2018

#### מדליית ארד באליפות אירופה

באליפות אירופה שנערכה בברלין, גרמניה בתחילת אוגוסט 2018 זכה וייסהיידינגר במדליית ארד בזריקת דיסקוס בתוצאה של 65.14 מטר, אחרי אנדריוס גודזיוס מליטא (68.46 מטר) ודניאל סטול משוודיה (68.23 מטר).

### 2019

#### מדליית ארד באליפות עולם

באליפות העולם שנערכה בדוחה, קטר ב-30 בספטמבר 2019 זכה וייסהיידינגר במדליית ארד בזריקת דיסקוס בתוצאה של 66.82 מטר, אחרי דניאל סטול (67.59 מטר) ופדריק דקרס מג'מייקה (66.94 מטר).

### 2021

#### מדליית ארד אולימפית

באולימפיאדת טוקיו (2020) זכה וייסהיידינגר במדליית ארד בזריקת דיסקוס בתוצאה של 67.07 מטר דניאל סטול (68.90 מטר) וסימון פטשון (67.39 מטר), שניהם משוודיה.

שיאים אישיים
------------

### אצטדיון

* זריקת דיסקוס: 68.98 מטר (2018)

### אולם

* הדיפת כדור ברזל: 19.32 מטר (2013)

קישורים חיצוניים
----------------

ויקישיתוף מדיה וקבצים בנושא **לוקאס וייסהיידינגר** בוויקישיתוף
* לוקאס וייסהיידינגר, ברשת החברתית פייסבוק
* לוקאס וייסהיידינגר, באתר הוועד האולימפי הבין-לאומי
* לוקאס וייסהיידינגר, באתר olympedia.org
* לוקאס וייסהיידינגר, באתר התאחדות האתלטיקה הבין-לאומית
* לוקאס וייסהיידינגר, באתר ליגת היהלום
* לוקאס וייסהיידינגר, באתר Track and Field (גברים)

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 244265

 |
**הקורפוס ה-50** (בגרמנית: L. Armeekorps) היה קורפוס של הורמאכט במהלך מלחמת העולם השנייה.

היסטוריה
--------

הקורפוס הוקם ב-8 באוקטובר 1940 בשם "הקורפוס ה-50", והועמד תחת פיקוד גאורג לינדמן.

במהלך המערכה בבלקן היה הקורפוס כעתודת הארמייה ה-12, ובמהלך מבצע ברברוסה לחם הקורפוס בתחילה כעתודת קבוצת ארמיות צפון, ולאחר מכן כחלק מהארמייה ה-16 במסגרת קבוצת ארמיות צפון. באוגוסט לחם הקורפוס כחלק מהארמייה התשיעית במסגרת קבוצת ארמיות מרכז, והשתתף בקרב סמולנסק. בספטמבר לחם הקורפוס כחלק מארמיית הפאנצר הרביעית במסגרת קבוצת ארמיות צפון, והשתתף בקרב לנינגרד, ובאוקטובר הועבר תחת פיקוד הארמייה ה-18, והשתתף בקיום המצור על העיר לנינגרד. ב-19 בינואר 1942 מונה פיליפ קלפל למפקד הקורפוס, שהיה חלק מהארמייה ה-18 במסגרת קבוצת ארמיות צפון, וב-3 במרץ פרש מתפקידו לחופשה קצרה והרברט פון בקמן מונה במקומו למפקד הקורפוס. ב-20 ביולי 1942 חזר קלפל לפקד על הקורפוס, ולחם עמו בקרבות בלנינגרד.

ב-17 בספטמבר 1943 מונה וילהלם וגנר למפקד הקורפוס, וב-24 בספטמבר 1944 החליפו הנס בק-בהרנס. ב-25 באוקטובר 1944 מונה פרידריך-יובסט פולקמר פון קירכנזיטנבאך למפקד הקורפוס, ולחם עמו בכיס קורלנד וב-12 באפריל 1945 החליפו ארפו פון בודנהאוזן, שפיקד על הקורפוס עד סוף המלחמה, ואז הלך בראש כוחותיו לשבי הרוסי.

מפקדים
------

* גאורג לינדמן (8 באוקטובר 1940 - 19 בינואר 1942)
* פיליפ קלפל (19 בינואר 1942 - 3 במרץ 1942)
* הרברט פון בקמן (3 במרץ 1942 - 20 ביולי 1942)
* פיליפ קלפל (20 ביולי 1942 - 17 בספטמבר 1943)
* וילהלם וגנר (17 בספטמבר 1943 - 24 בספטמבר 1944)
* הנס בק-בהרנס (24 בספטמבר 1944 - 25 באוקטובר 1944)
* פרידריך-יובסט פולקמר פון קירכנזיטנבאך (25 באוקטובר 1944 - 12 באפריל 1945)
* ארפו פון בודנהאוזן (12 באפריל 1945 - 8 במאי 1945)

סדר הכוחות לאורך המלחמה
-----------------------

### המערכה בבלקן

במהלך המערכה בבלקן כלל הקורפוס את היחידות הבאות:

* הדיוויזיה ה-46
* דיוויזיית הפאנצר ה-16

### מבצע ברברוסה

במהלך מבצע ברברוסה כלל הקורפוס את היחידות הבאות:

* הדיוויזיה ה-86
* דיוויזיית האס אס ה-4

### 8 במאי 1945

ב-8 במאי 1945 כלל הקורפוס את היחידות הבאות:

* הדיוויזיה ה-11
* הדיוויזיה ה-290

קישורים חיצוניים
----------------

* הקורפוס ה-50 באתר lexikon-der-wehrmacht בגרמנית
**הקורפוס ה-30 של הצבא הבריטי** היה קורפוס בריטי אשר במהלך מלחמת העולם השנייה לחם במערכה במדבר המערבי במערכה בתוניסיה בפלישת בעלות הברית לסיציליה ובצפון מערב אירופה.

היסטוריה
--------

באוגוסט 1941 הוקם הקורפוס ה-30 לקראת מבצע צלבן, כחלק מהארמייה השמינית, והועמד תחת פיקודו של ויויאן פופ, אולם הוא נהרג בתאונת מטוס והוחלף על ידי וילוובי נורי. נורי פיקד על הקורפוס במהלך מבצע צלבן במידה מסוימת של הצלחה, אך הטנקים שלו נחלו תבוסה כבדה בקרב גזאלה ביוני 1942. הוא ספג ביקורת על הגישה ה"פרשית" שלו ללוחמת שריון וגנרל קלוד אוקינלק, מפקד הארמייה השמינית, החליפו ביולי בויליאם ראמסדן. בספטמבר 1942 מונה אוליבר ליס למפקד הקורפוס, והוא פיקד עליו בקרב אל-עלמיין השני ובקרבות בתוניסיה, בסיציליה ואיטליה. בינואר 1944 מונה ג'רארד באקנל למפקד הקורפוס, והוא פיקד עליו במהלך מבצע אוברלורד ובמהלך המערכה בנורמנדי, אולם לאחר כישלון מבצע פרץ' הוא הודח מתפקידו והוחלף בבריאן הורוקס. הורוקס נטל את הפיקוד על הקורפוס, שהיה חלק מן הארמייה הבריטית השנייה בעיצומו של קרב פאלז. הקורפוס ניהל מרדף מהיר אחרי הגרמנים דרך צפון צרפת ובלגיה ולכד את נמל אנטוורפן בשלמותו, עד אשר בלם אותו משבר האספקה של בעלות הברית, עקב הקושי להוביל אותה מנורמנדי לאורך קווי תחבורה שהתארכו במהירות.

בספטמבר 1944 השתתף הקורפוס במבצע מרקט גארדן והוטל עליו להבקיע נתיב קרקעי מבלגיה אל שלוש הדיוויזיות המוטסות שהוצנחו במסגרת המבצע בדרומה ובמרכזה של הולנד. תוכנית שאפתנית מדי, נוכחות של כוחות גרמניים גדולים מהצפוי והתקפות נגד עזות מצדם (ולדעת חלק מהפרשנים, חוסר תחושת דחיפות מספקת מצד כוחותיו של הורוקס) הביאו לכישלון המבצע, והקורפוס ה-30 נמצא במהלכו במגננה מרבית הזמן. בסתיו 1944 ובחדשים הראשונים של 1945 השתתף הקורפוס בדחיקת הגרמנים בצפון גרמניה לעבר נהר הריין ובהכנעתה הסופית של גרמניה. בדצמבר 1945 מונה אלכסנדר גאלווי למפקד הקורפוס, ופיקד עליו עד לפירוקו בספטמבר 1946.

מפקדים
------

* ויויאן פופ (אוגוסט 1941 - אוקטובר 1941)
* וילוובי נורי (נובמבר 1941 - יולי 1942)
* ויליאם ראמסדן (יולי 1942 - ספטמבר 1942)
* אוליבר ליס (ספטמבר 1942 - דצמבר 1943)
* ג'רארד באקנל (ינואר 1944 - יולי 1944)
* בריאן הורוקס (אוגוסט 1944 - דצמבר 1945)
* אלכסנדר גאלווי (דצמבר 1945 - ספטמבר 1946)
**הקורפוס ה-62** (בגרמנית: **Generalkommando zbV 62** היה קורפוס של צבא הקיסרות הגרמנית במלחמת העולם הראשונה. הקורפוס הוקם בינואר 1917 ופורק באוקטובר 1918.

היסטוריה
--------

הקורפוס ה-62   הוקם בינואר 1917.

עם תחילת מלחמת החפירות, זיהה הצבא הגרמני כי לא ניתן עוד לקיים את יחידת הקורפוס המסורתית, כלומר אחת המורכבת משתי דיוויזיות. בעוד שבמקרים מסוימים (ובמקומות מסוימים) היה די בקורפוס של שתי דיוויזיות, במקרים אחרים היה צורך ב-5 או 6 דיוויזיות. לכן, תחת פיקודו של הינדנבורג (מקיץ 1916), נוצרו מפקדות קורפוס חדשות ללא דיוויזיות אורגניות.  הקורפוס החדש הזה נקבע כמפקדה כללית לשימוש מיוחד (בגרמנית: **Generalkommandos zur besonderen Verwendung**).

הקורפוס ה-62 נפרס בבלקן והיה חלק מהארמייה ה-11 הגרמנית, אם כי כלל בעיקר כוחות בולגריים, ולחם בחזית המקדונית עד לפירוקו באוקטובר 1918.

מפקדים
------

לקורפוס ה-62 היו המפקדים הבאים במהלך קיומו:  

* ריכרד פון וברן (15 בדצמבר 1916–19 בפברואר 1918)
* פאול פלק (19 בפברואר 1918–23 באוקטובר 1918)

הערות שוליים
------------

1. 1 2 3  Cron 2002, p. 89
2. ↑  Note that Corps (z.b.V.) were designated with Arabic, not Roman, numerals.
3. ↑  General Commands for Special Use *Generalkommandos zur besonderen Verwendung* (Genkdo z.b.V.)
4. ↑  Cron 2002, p. 87
5. ↑  "The Prussian Machine, GenKdo". אורכב מ-המקור ב-11 באפריל 2012. נבדק ב-29 באוקטובר 2012. `{{cite web}}`:  (עזרה)
6. ↑  "German War History". נבדק ב-29 באוקטובר 2012. `{{cite web}}`:  (עזרה)
**הקורפוס ה-38** (בגרמנית: **XXXVIII. Armeekorps**) היה קורפוס של הורמאכט במהלך מלחמת העולם השנייה.

היסטוריה
--------

### הקמת הקורפוס

הקורפוס הוקם ב-1 בפברואר 1940 בשם "הקורפוס ה-38", והועמד תחת פיקוד אריך פון מאנשטיין, ופעילותו המבצעית הראשונה הייתה במסגרת קבוצת ארמיות A במערכה על צרפת ועל ארצות השפלה.

### המערכה על צרפת

בתחילת המערכה על צרפת היה הקורפוס בעתודה, אולם במהלך **מבצע אדום** פעל כחלק מן הארמייה הרביעית של גינתר פון קלוגה, וסייע להשיג את המבקע באזור אמיין ולחצות את הנהר סן, מבקע שהיה חיוני להצלחת המתקפה. מאנשטיין הפעיל את כוחות החי"ר בפיקודו ככוח נייד ומהיר, וב-10 ביוני כוחותיו, אשר גמאו באותו יום למעלה מארבעים מייל, היו לראשונים שהגיעו לסינה וחצו אותה. מאנשטיין ניצל את התנועה המהירה של כוחותיו והמשיך להתקדם עד ללואר.

### מבצע ברברוסה

ב-15 במרץ 1941 מונה פרידריך-וילהלם פון שאפי למפקד הקורפוס, ובמהלך מבצע ברברוסה לחם הקורפוס כחלק מהארמייה ה-18 במסגרת קבוצת ארמיות צפון. ב-23 באפריל 1942 מונה זיגפריד הניקה למפקד הקורפוס, שהיה חלק מהארמייה ה-18 במסגרת קבוצת ארמיות צפון, וב-29 ביוני 1942 החליפו קורט הרצוג.

### 1942 - 1945

הקורפוס לחם בקרבות השונים סביב לנינגרד כחלק מהארמיות ה-16 וה-18 לסירוגין, וב-31 בדצמבר 1944 הוסב הקורפוס לקורפוס פאנצר, ולחם בכיס קורלנד. ב-19 בינואר 1945 מונה הורסט פון מלנתין למפקד הקורפוס, וב-15 במרץ 1945 חזר הרצוג לפקד על הקורפוס, ופיקד עליו עד סוף המלחמה, ואז הלך בראש כוחותיו לשבי הרוסי.

מפקדים
------

* אריך פון מנשטיין (1 בפברואר 1940 - 15 במרץ 1941)
* פרידריך-וילהלם פון שאפי (15 במרץ 1941 - 23 באפריל 1942)
* זיגפריד הניקה (23 באפריל 1942 - 29 ביוני 1942)
* קורט הרצוג (29 ביוני 1942 - 19 בינואר 1945)
* הורסט פון מלנתין (19 בינואר 1945 - 15 במרץ 1945)
* קורט הרצוג (15 במרץ 1945 - 8 במאי 1945)

סדר הכוחות לאורך המלחמה
-----------------------

### המערכה על צרפת

במערכה על צרפת כלל הקורפוס את היחידות הבאות:

* הדיוויזיה ה-44
* הדיוויזיה ה-82
* הדיוויזיה ה-72

### מבצע ברברוסה

במהלך מבצע ברברוסה כלל הקורפוס את היחידות הבאות:

* הדיוויזיה ה-58
* הדיוויזיה ה-254

### 8 במאי 1945

ב-8 במאי 1945 כלל הקורפוס את היחידות הבאות:

* הדיוויזיה ה-329
* הדיוויזיה ה-122

קישורים חיצוניים
----------------

* הקורפוס ה-38 באתר lexikon-der-wehrmacht (בגרמנית)
* קורפוס הפאנצר ה-38 באתר lexikon-der-wehrmacht (בגרמנית)

הערות שוליים
------------

1. ↑  באזיל לידל הארט, "**הצד השני של הגבעה - שיחות עם גנרלים גרמנים**", הוצאת מערכות, 1986, עמוד 72.
**יִשְׂרָאֵל נוֹשַׁע בַּה' תְּשׁוּעַת עוֹלָמִים** הוא פיוט מפורסם מסוג פזמון שנתחבר על ידי הפייטן האיטלקי רבי שפטיה בן אמיתי, ונאמר בכל קהילות האשכנזים בסליחות לימים נוראים וכן בסליחות לימי בה"ב.

תוכן הפיוט
----------

הפייטן מבקש כי נבואת ישעיהו, שניבא: "יִשְׂרָאֵל נוֹשַׁע בַּה' תְּשׁוּעַת עוֹלָמִים, לֹא תֵבֹשׁוּ וְלֹא תִכָּלְמוּ עַד עוֹלְמֵי עַד", תתגשם גם בימי הגלות הארוכים שבתוכה אנו מצויים, וגם היום ייוושעו בני ישראל תשועה שתעמוד לעולם. הפיוט מתאר את סבלות ישראל בגלותם, מספר על תפלותיהם הרבות לה' שיושיעם, ומסיים בבקשה שה' ייטיב ויסלח לעמו, יקשיב לתפילתם ויגאלם מהגלות, "וְאַל-יִמְשְׁלוּ בָם רְשָׁעִים", כי הקב"ה מרבה לסלוח ולרחם.

רבינו שפטיה מוסיף ומבקש: "כַּלֵּה שֵׂעִיר וְחוֹתְנוֹ", כינויים לנוצרים (המיוחסים בספרות היהודית לעשיו המכונה שעיר) ולערבים (המיוחסים לישמעאל, שאת בתו בשמת נשא עשיו לאישה). בזמנו של רבי שפטיה נאבקו הנוצרים בני הקיסרות הביזנטית והערבים על השליטה באיטליה, ולמרות שנפטר קודם כיבוש עירו אוֹיְרִי בידי הערבים וטרם הפרעות האכזריות ביהודים שנלוו לכיבוש זה, הוא מתפלל לתבוסתם של שני הלאומים, המהווים אויבים קשים ליהודים. מאידך, כתב דניאל גולדשמידט כי המילה "וְחוֹתְנוֹ" אינה מתאימה למשקל השיר, שהוא בעל חמש מילים בכל שורה, ולדעתו היא תוספת מאוחרת של הדורות שאחרי רבי שפטיה, שחוו את מוראות הערבים על בשרם.

הפיוט הוא בן שישה בתים, ובכל בית שתי צלעות שלאחריהן בא הרפרן: "כִּי אַתָּה רַב סְלִיחוֹת וּבַעַל הָרַחֲמִים". בכל צלע חמש מילים (כאשר מילים המחוברות במקף נחשבות כמילה אחת לעניין זה). שפתו של הפיוט בהירה ומובנת לכל.

השפעת הפיוט
-----------

הפיוט התקבל במהירות בתפוצות ישראל, והפך לאבן יסוד בפיוטי הסליחות. על מחברו כתב רבי אברהם בן עזריאל, בספרו "ערוגת הבושם", כי רבי שפטיה ובנו רבי אמיתי "שניהם היו בעלי השם", כלומר בקיאים בחכמת הקבלה; אף בשם האר"י מובא שנהג לומר רק את הפיוטים שחוברו לפי חכמת הקבלה, וביניהם כלל את פיוטי רבי שפטיה וכן פיוטי רבי אמיתי בנו. פיוט זה הוא פיוטו היחיד של רבי שפטיה שנאמר כיום בסדר הסליחות.

אמצעים אמנותיים
---------------

* אקרוסטיכון - האותיות שבתחילת כל בית מרכיבות את חתימת המחבר, רבי **שפטיה**.
* שתי הצלעות שבכל בית חרוזות זו בזו בחריזה פנימית.
* הצגת הנושא המרכזי של הפיוט כבר בבית הראשון: בקשת התשועה והביטחון בגאולת ה' כיוון שהוא מרבה לסלוח ולרחם על עמו.
* בפיוט משובצים הרמזים מקראיים רבים.

הערות שוליים
------------

1. ↑  לפי נוסח אחר: מִמְּחָרְפֵיהֶם וּמִלּוֹחֲצֵיהֶם.
2. ↑  ספר ישעיהו, פרק מ"ה פסוק י"ז.
3. ↑  דניאל גולדשמידט, **סדר הסליחות** כמנהג פולין, הוצאת מוסד הרב קוק, ירושלים תשכ"ה, עמ' ל"ט.
4. ↑  **ערוגת הבושם**, חלק ב' עמוד 181.
5. ↑  **אוצר הגדולים**, "פתח האוצר", חלק א' עמוד קי"ב.
**שיר אהבה** (באנגלית: **Lovesong**) הוא סרט דרמה אמריקאי משנת 2016, בבימויה של סו יונג קים, אשר כתבה את הסרט יחד עם בראדלי ראסט גריי. בסרט מככבות ג'נה מאלון וריילי קיאו, לצד ברוקלין דקר, איימי סימץ, מרשל צ'פמן, ריאן אגולד ורוזנה ארקט.

בכורת הסרט הייתה בפסטיבל הסרטים סאנדנס ב-24 בינואר 2016.

תקציר העלילה
------------

שרה (ריילי קיאו) נשואה לדין, שנעדר בשל נסיעות עבודה כמעט כל הזמן, ואינו מתעניין בחייה. להם ילדה קטנה, שבה מטפלת שרה לבדה. מתוך בדידותה הגדולה, מתקשרת שרה לחברתה הטובה מימי הלימודים, מינדי (ג'נה מאלון), שאותה לא ראה מזה שנים, והשתיים יוצאות למסע ספונטני, יחד עם בתה ג'סי. השתיים מדברות על אורח חייהן השונה. שרה משוכנעת שמינדי חיה חיי חופש והרפתקה, ואילו בתורה מינדי מופתעת לגלות פרטים שלא ידעה על חייה האישיים של שרה. אחרי לילה של העלאת זכרונות מחוויותיהן המיניות מעת הלימודים באוניברסיטה, השתיים מתנשקות, מה שמוביל לאינטימיות פיזית נוספת. ביום למחרת, נעלבת מינדי כשהיא מרגישה ששרה מתייחסת בנונשלנטיות למה שקרה ביניהן, מתוך מחשבה שזה פשוט היה חלק מהרפתקנותה המינית של מינדי. כשהן עוצרות בתחנת דלק, קונה מינדי כרטיס אוטובוס חזרה לביתה בניו יורק ועוזבת.

כעבור שלוש שנים עם קשר מועט, מזמינה מינדי את שרה לחתונה שלה. שרה כעת פרודה מבעלה. בהתחלה, מרגישה שרה מודרת ומבודדת במערך ההכנות לחתונה, כמו שהיא מרגישה מנותקת מחייה של מינדי. אך מינדי מפתיעה את שרה בביקור בחדר המלון שלה, והשתיים מתקרבות מחדש. במסיבת הרווקות של מינדי הן שוב מתנשקות.

ביום החתונה הן יוצאות לטיול ומדברות על המסע שערכו שנים קודם לכן, הלילה המשותף, והשנים של הנתק ביניהן. מינדי אומרת לשרה שהיא אוהבת אותה, ותמיד תאהב אותה. ועדיין, מינדי ממשיכה עם תוכניותיה, ומתחתנת.

הקאסט
-----

* ג'נה מאלון - מינדי
* ריילי קיאו - שרה
* ברוקלין דקר - לילי
* איימי סימץ - קלואי
* מרשל צ'פמן - ג' סיקה
* ראיין אגולד - ליף
* רוזנה ארקט - אלינור
* קארי ג'וג'י פוקונאגה - דין
* ג'סי אוק גריי - ג'סי (גיל 3)
* סקיי אוק גריי - ג'סי (גיל 6)

קבלה וביקורת
------------

"שיר אהבה"זכה לביקורות חיוביות ממבקרי הקולנוע. יש לו דירוג של 81% באתר Rotten Tomatoes, בהתבסס על 26 ביקורות, עם דירוג ממוצע של 7.4/10. באתר Metacritic, יש לסרט ציון ממוצע משוקלל של 74 מתוך 100, בהתבסס על 14 מבקרים, ציון המעיד על "ביקורות חיוביות בכללי".

קישורים חיצוניים
----------------

* "", במסד הנתונים הקולנועיים IMDb (באנגלית)
* "", באתר נטפליקס
* "", באתר AllMovie (באנגלית)
* "", באתר Rotten Tomatoes (באנגלית)
* "", באתר Box Office Mojo (באנגלית)
* "", באתר Metacritic (באנגלית)
* "", תסריט הסרט באתר Scripts.com (באנגלית)
* "", במסד הנתונים הקולנועיים KinoPoisk (ברוסית)

הערות שוליים
------------

1. ↑  Jagernauth, Kevin. "Sundance First Look: Jena Malone In 'Lovesong' & Paul Dano And Daniel Radcliffe In 'Swiss Army Man'". אורכב מ-המקור ב-2016-01-29. נבדק ב-2018-03-31.
2. ↑  "Lovesong (2017)". *Rotten Tomatoes*. Fandango Media.
3. ↑  "Lovesong Reviews". *Metacritic*. CBS Interactive.
**פריץ לאופר** (**Fritz Laufer**), (1900 - **?**) היה צ'כי בשם הפרטי פרנטישק (Frantisek), אשר שימש בימי מלחמת העולם השנייה כסוכן הגסטפו. לקראת סוף המלחמה הופעל על ידי הנאצים כסוכן כפול מול המודיעין האמריקאי ומול משלחת ההצלה היהודית באיסטנבול בעסקת סחורה תמורת דם.

פריץ לאופר נולד בפראג, להורה אחד יהודי ואחד שאינו יהודי (מישלינג לפי ההגדרה הנאצית). בשנת 1900. למד בבית ספר למיכון חקלאי וניהל את העסק המשפחתי של אביו ליבוא מזון. בשנת 1939 מצא הגסטפו כי הוא מתאים למטרותיו וגייס אותו כסוכן ובתמורה להנפקת נירות אריים על שמו הוא הסגיר לגרמנים לוחמי מחתרת צ'כיים. הוא פעל תחת השמות "שרדר", "לודוויג מאייר" ו"קרל היינץ". בשנות המלחמה הראשונות הוא פעל בצ'כיה, הונגריה, בולגריה וטורקיה.

בשנת 1943 גויס לאופר על ידי מהנדס יהודי צ'כי בשם אלפרד שוורץ לרשת הריגול האמריקאית שנקראה בשם דוגווד (Dogwood). רשת זו, שנקראה בשמו האנגלי של שיח המורן, הוקמה ביולי אותה שנה על ידי ראש תחנת הOSS באיסטנבול כדי לאסוף מידע מודיעני ולחדור לגרמניה ולמדינות הבלקן, בנות בריתה של גרמניה, רומניה, הונגריה ובולגריה ולהפעיל תנועות התנגדות לשם הפלת משטריהן. לאופר, שניתן לו ברשת שם הקוד "איריס", נתפש בעיני גופי ההצלה היהודיים באיסטנבול כסוכן אמריקאי אשר ניתן לבטוח בו, בעוד שהיה לאמיתו של דבר סוכן הגסטפו. בשנת 1944 תיווך לאופר בשתי הצעות גרמניות: פדיון יהדות הונגריה תמורת עשרת-אלפים משאיות, ומשא ומתן לקראת הסכם שלום בין הרייך השלישי למעצמות המערב כנגד ברית המועצות.

את הבשורה על ההצעות הללו נשאו יואל ברנד ובונדי גרוס - שליחי ועדת העזרה וההצלה בבודפשט בניסיון הצלת יהדות הונגריה. הם נתפסו על ידי שירותי הביטחון הבריטיים אשר חשדו בהצעות וחשפו את פרצופו האמיתי של לאופר ושל שתי ההצעות: הגרמנים ביקשו לפרק את הברית בין מעצמות המערב לברית המועצות. מחקרים בני ימינו מראים שלגרמנים לא הייתה ואף לרגע, כוונה לשחרר את יהודי הונגריה בתמורה למשאיות. לאופר שימש גם כמתווך בניסיונם של הנהגת היישוב להעביר כספים לגטאות.

ההיסטוריון יהודה באואר כתב כי בסוף המלחמה חוסל לאופר בכלא פנקראץ בפראג על ידי מפעיליו הגרמנים משום שידע עליהם יותר מדי. לעומתו כתב ההיסטוריון שלמה אהרונסון, כי לאחר סיום המלחמה פעל לאופר כסוכן של ה- (Strategic Services Unit ) SSU SSU, סוכנות הביון האמריקאית שירשה את ה-OSS לאחר המלחמה ולפני הקמת ה-CIA. בשירותה פעל מווינה נגד הסובייטים. סופו של פרנץ לאופר נשאר לוט בערפל.

מקורות
------

* שלמה אהרונסון, "על הפוסט ציונות והמסורת האנטישמית במערב", מתוך "ציונות - פולמוס בן זמננו" פרסום של אוניברסיטת בן-גוריון בנגב, 1996.
* שלמה אהרונסון, "הצלת יהודי הונגריה", הרצאה מתוך הקורס: "המלכודת הנאצית", האוניברסיטה המשודרת, גלי צה"ל.
* עדות יואל ברנד במשפט אייכמן (ראו קישור חיצוני).
* שלמה אהרונסון, היטלר, בעלות הברית והיהודים, הוצאת הקיבוץ המאוחד, 2008.

ראו גם
------

* תגובת היישוב היהודי בארץ ישראל לשואה

קישורים חיצוניים
----------------

* עדות יואל ברנד במשפט אייכמן על ועד העזרה וההצלה
**פריץ שטוקנברג** (בגרמנית: **Fritz Stuckenberg**‏; 16 באוגוסט 1881 – 18 במאי 1944) היה צייר אקספרסיוניסטי גרמני.

ביוגרפיה
--------

הוא נולד כפרידריך ברנהרד שטוקנברג במינכן, אך עבר עם משפחתו בשנת 1893 לעיר התעשייה בצפון דלמהנורסט (ליד ברמן), שם נכנס אביו כמנהל מפעל. לאחר לימודים לא גמורים של אדריכלות ולימודי אמנות בויימאר ובמינכן, הוא בילה חמש שנים מכוננות (1907–1913) בפריז. משם ערך נסיעות לפונט-אוון וכן לפרובאנס שם הוא "ניקה את לוח הצבעים שלו". הוא השתייך לחוג האמנים ב"קפה דו דום "והציג בכמה מהסלונים והגלריות הטובים ביותר בפריז.

כשחזר לגרמניה, התגורר בברלין, שם התגלה בשנת 1916 על ידי הרווארט ולדן והשתלב בחוג דר שטורם. הוא התיידד עם ארנולד טופ, ולטר מרינג ואחרים. מאוכזב מולדן, הוא הצטרף בשנת 1919 לחוג האמנים סביב ולטר גרופיוס וברונו טאוט, לימים השתייך לקבוצת נובמבר. הוא השתתף בכמה תערוכות "דר שטורם", וכן בתערוכה הדאדאיסטית הראשונה בברלין וכן התצוגת הבאוהאוס השלישית, מציינים את מעמדו בחוגי האמנים של השנים הללו. בראשית שנות העשרים של המאה העשרים הוצגו יצירותיו בגרמניה, ארצות הברית וברית המועצות כחלוץ של האוונגרד האירופי.

מחלות קשות ובעיות כלכליות אילצו את שטוקנברג בכל זאת לחזור להוריו ב"דלמנהורסט הקודרת" בתנאים קשים יותר, פוליטיים ואישיים, הוא פיתח עבודה מאוחרת קונסטרוקטיביסטית וספיריטואליסטית. כל תמונותיו הוסרו ממוזיאונים גרמנים במהלך הטיהורים הנאציים.

בתערוכה הידועה לשמצה "אמנות מנוונת" בשנת 1937 הוצג הציור שלו "רחוב עם בתים" (1921) כדוגמה ל"אמנות מנוונת". במהלך מלחמת העולם השנייה עבר לדרום גרמניה ומת שם, כמעט נשכח לגמרי.

בשנת 1993 הוא התגלה מחדש כחלק מהאוונגרד האמנותי המודרני עם רטרוספקטיבה בדלמנהורסט, ברלין.

חלק גדול מיצירתו ששרדה ניתן לראות כעת בסטאדיש גלרי דלמהנורסט.

גלריה
-----

* האוהביםהאוהבים
* אם וילדאם וילד
* שתיקת המציאותשתיקת המציאות
* קומפוזיציהקומפוזיציה
* נוף בפארקנוף בפארק

קישורים חיצוניים
----------------

ויקישיתוף מדיה וקבצים בנושא **פריץ שטוקנברג** בוויקישיתוף

הערות שוליים
------------

1. ↑  Andrea Wandschneider, Barbara Alms (eds.): *Fritz Stuckenberg 1881-1944: Retrospektive*, Berlin: Argon 1993
2. ↑  Barbara Alms (ed.): *Fritz Stuckenberg. Vertrauter der Farben* (exhibition catalogue), Bremen: Hauschild 1998

|  |  |
| --- | --- |
| בקרת זהויות עריכת הנתון בוויקינתונים | 
* GND: 119044145
* ISNI: 0000 0001 0918 1627
* LCCN: n92119145
* LNB: 000022855
* NTA: 102151288
* RKD: 75911
* SNAC: w6bd1j59
* ULAN: 500009187
* VIAF: 77117143
* WorldCat: lccn-n92119145

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"פריץ שטוקנברג"**.
**הקורפוס ה-67** (בגרמנית: **Generalkommando zbV 67** היה קורפוס של צבא הקיסרות הגרמנית במלחמת העולם הראשונה. הקורפוס הוקם ב-17 בספטמבר 1917 ופורק בתום המלחמה.

היסטוריה
--------

הקורפוס ה-67   הוקם ב-17 בספטמבר 1917.

עם תחילת מלחמת החפירות, זיהה הצבא הגרמני כי לא ניתן עוד לקיים את יחידת הקורפוס המסורתית, כלומר אחת המורכבת משתי דיוויזיות. בעוד שבמקרים מסוימים (ובמקומות מסוימים) היה די בקורפוס של שתי דיוויזיות, במקרים אחרים היה צורך ב-5 או 6 דיוויזיות. לכן, תחת פיקודו של הינדנבורג (מקיץ 1916), נוצרו מפקדות קורפוס חדשות ללא דיוויזיות אורגניות.  הקורפוס החדש הזה נקבע כמפקדה כללית לשימוש מיוחד (בגרמנית: **Generalkommandos zur besonderen Verwendung**).

הקורפוס ה-67 לחם בקרבות השונים בחזית המזרחית ופורק בתום המלחמה.

מפקדים
------

על הקורפוס ה-67 פיקד גנרל חיל הרגלים ריינהרד פון שפר-בויאדל לאורך כל קיומו.

הערות שוליים
------------

1. 1 2 3  Cron 2002, p. 89
2. ↑  Note that Corps (z.b.V.) were designated with Arabic, not Roman, numerals.
3. ↑  General Commands for Special Use *Generalkommandos zur besonderen Verwendung* (Genkdo z.b.V.)
4. ↑  Cron 2002, p. 87
5. ↑  "The Prussian Machine, GenKdo". נבדק ב-4 בספטמבר 2019. `{{cite web}}`:  (עזרה)
6. ↑  "German War History". נבדק ב-30 באוקטובר 2012. `{{cite web}}`:  (עזרה)
סירקואיט פארטי באטלנטה, ג'ורג'יה
**סירקואיט פארטי** (באנגלית: **Circuit party**; באופן מילולי: חוג המסיבות), במקור **דיסקו פארטי** (**Disco party**), הוא אירוע ריקודים גדול שנמשך לאורך הלילה ועד היום שלאחר מכן, כמעט תמיד עם מספר אירועים קשורים בימים שלפני ואחרי האירוע המרכזי. מסיבות מסוג זה החלו להופיע בסוף שנות ה-70 ובתחילת שנות ה-80 של המאה ה-20. באותה תקופה, אירועים אלו התקיימו, למשך ערב אחד בלבד, במקומות גדולים שונים במטרופולינים עם אוכלוסיית הומוסקסואלים גדולה.

אישים בקהילה הגאה והקהילה המדעית פרסמו חששות לגבי התרבות של סירקואיט פארטי, במיוחד השימוש הרב בסמים, כגון אלכוהול, קנאביס, מתאמפטמין, MDMA, קטמין, GHB, אמיל ניטריטים (אנ') ו-"סמי מסיבות" אחרים. בדרך כלל, מקדמי הסירקואיט פארטי שוכרים אנשי מקצוע רפואיים שיוצבו מחוץ למקום האירוע, בצפייה למנות יתר של סמים, התייבשות או שכרות במהלך האירוע. כמו כן, יש המצביעים על הסיכונים של מנת יתר ופגיעה בשיקול הדעת המובילים ליותר מין ללא קונדום והעברת מחלות מין. יש המאשימים כי סירקואיט פארטי גורמת להתפשטות של שימוש לרעה במתאמפטמין ועלייה בהעברת מחלות מין, במיוחד HIV/איידס, בקרב גברים הומוסקסואלים.

על אף שמסיבות אלו פתוחות לכל אחד, המסיבות נתפסות בדרך כלל כאירועים חברתיים שטחיים שמיועד בעיקר לגברים הומוסקסואלים לבנים בכושר גופני המזוהים בגבריות. סירקואיט פארטי מחייבות כניסה בתשלום, כאשר חלקן מנוהלות למטרות רווח ואחרות למטרות תרומה לארגוני צדקה להט"ביות או לתוכניות הקשורות לרפואת להט"ב.

ראו גם
------

* גיי בר
* ריקודי התה (להט"ב)

קישורים חיצוניים
----------------

ויקישיתוף מדיה וקבצים בנושא **סירקואיט פארטי** בוויקישיתוף

הערות שוליים
------------

1. 1 2  "The Unsung History of Circuit Parties, Where Gay Men Seek Sex and Freedom". *www.vice.com*. ארכיון מ-2022-06-16. נבדק ב-6 ינו' 2021. `{{cite web}}`:  (עזרה)
2. ↑  Ghaziani, Amin; Cook, Thomas D. (2005), "Reducing HIV Infections at Circuit Parties: From Description to Explanation and Principles of Intervention Design", *Journal of the International Association of Physicians in AIDS Care*, SAGE Publications, **4** (2): 32–46, doi:10.1177/1545109705277978, PMID 16103025.
3. ↑  Leinwand, Donna (6 ביוני 2002), "Worries crash 'circuit parties'", *USA Today*, ארכיון מ-2011-08-03, נבדק ב-2022-06-16 `{{citation}}`:  (עזרה)
4. ↑  Reardon, Patrick T. "OUT ON THE CIRCUIT". *chicagotribune.com*. ארכיון מ-2022-06-16. נבדק ב-6 ינו' 2021. `{{cite web}}`:  (עזרה)
5. ↑  Lewis LA & Ross MW (1995): *A Select Body: The gay dance party subculture and the HIV/AIDS pandemic* New York: Cassel.